32004R1241
L 238/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1241/2004 НА СЪВЕТА
от 5 юли 2004 година
за изменение на Регламент (ЕО) № 1255/96 относно временно суспендиране на автономните мита от Общата митническа тарифа за някои селскостопански, промишлени и рибни продукти
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 26 от него,
като взе предвид предложението на Комисията,
като има предвид, че:
(1)
В интерес на Общността е да суспендира, напълно или частично, автономните мита от Общата митническа тарифа за някои нови продукти, които не фигурират в приложението към Регламент (ЕО) № 1255/96 (1).
(2)
От списъка, фигуриращ в приложението към Регламент (ЕО) № 1255/96, следва да бъдат заличени тези продукти, за които Общността няма интерес да продължи суспендирането на автономните мита от Общата митническа тарифа или тези, чието описание трябва да бъде изменено поради техническото развитие.
(3)
Продуктите, чието описание трябва да бъде изменено, следва да бъдат считани за нови продукти.
(4)
Следователно е уместно Регламент (ЕО) № 1255/96 да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1255/96 се изменя, както следва:
1.
Продуктите, изброени в приложение I към настоящия регламент, се добавят към приложението към Регламент (ЕО) № 1255/96.
2.
Продуктите, чиито кодове са изброени в приложение II към настоящия регламент, се заличават от приложението към Регламент (ЕО) № 1255/96.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 юли 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юли 2004 година.